ช่วงก่อนมกราคมคือมีอาการประจำเดือนมาผิดปกติค่ะ แบบขาดหลายเดือน หรือพอมาทีก็มากระปริบกระปรอยไม่ยอมหยุด เลยตัดสินใจไปหา แล้วก็ได้ยาคุมกำเนิดมา3แผง แบบ28เม็ด พอกินหมดแผงที่1มันก็กลับมาปกติเลยหยุดกินไป แต่หลังจากนั้นประจำเดือนก็ขาดไปอีกหลายเดือน แล้วก็เริ่มกลับมาเป็นกระปริบกระปรอยอีกครั้งค่ะเลยเริ่มกินแผงที่สอง ช่วงแรกๆที่กินเลือดก็หยุดไหล แต่พอกินไปสักพักกลายเป็นว่ามันกลับมาไหลกระปริบกระปรอยอีกทั้งที่ยังไม่หมดแผง อยากทราบว่าอาการแบบนี้มันเป็นที่อะไรคะ แล้วพอหมดแผงนี้ควรกินแผงใหม่ต่อเลยมั้ย (ไม่ได้ไหลมาก แต่ว่ามาทุกวัน)
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาไม่ตามรอบเดือน มาขาดๆหายๆ กินยาคุมแล้วพอหยุดกินก็มีเลือดไหลผิดปกติอีกนั้น อาจมีสาเหตุมาได้จาก การมีฮอร์โมนรังไข่ไม่สมดุล มีเนื้องอกรังไข่ชนิดสร้างฮอร์โมน เนื้องอกมดลูกหรือปากมดลูก ซึ่งควรได้รับการตรวจเพิ่มเติมเช่นอัลตราซาวน์หน้าท้อง ถ้าไม่มีสาเหตุอะไรชัดเจน เป็นเรื่องฮอร์โมนไม่สมดุลนั้นควรได้รับการรักษาโดยการใช้ยาฮอร์โมนภายใต้การดูแลของแพทย์และกินต่อเนื่องซักระยะจนกว่าประจำเดือนจะเริ่มกลับมาสม่ำเสมอจากที่กล่าวมา ถ้าไม่แน่ใจ ให้กลับไปพบแพทย์เพื่อตรวจซ้ำ หรือถ้าตอนนี้เลือดยังออกไม่มาก แนะนำการกินยาแผงนี้ต่อไปให้หมด สังเกตอาการ ถ้าเลือดยังคงไหลผิดปกติต่อเนื่องระหว่างการกินยาอีก ก็ควรกลับไปพบแพทย์